**Pielikums Nr.4**

**Projektu pēcuzraudzības periodā veicamās papildpārbaudes**

| **Finansējuma saņēmējs**  | **Projekta nosaukums, numurs** | **Funkcionalitātes pārbaudes datums** | **Projektu funkcionalitātes pārbaudēs konstatētās novirzes/piezīmes, kuras neietekmē projekta mērķi un pārbaudes rezultātu, tomēr par izstrādātās funkcionalitātes lietošanu nepieciešams pārliecināties pēcuzraudzības periodā** |
| --- | --- | --- | --- |
| Labklājības ministrija | Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība;3DP/3.2.2.1.1/12/IPIA/CFLA/001 | 12.02.2016. | 1)e-pakalpojumi "E-iesniegums VSAA" un "E-lēmumi par VSAA pakalpojumiem" ir izstrādāti un darbojas produkcijas vidē. Tomēr e-pakalpojuma "E-iesniegums VSAA" ietvaros nav iespējams pieprasīt VSAA sniegtos pakalpojumus, kuros nepieciešams iesniegt darbnespējas lapu, jo datu apmaiņas risinājums ar Nacionālo veselības dienestu (NVD) šobrīd nedarbojas, jo, lai arī VSAA pusē saskarne ir izstrādāta, NVD īstenotā projekta “Elektroniska apmeklējumu rezervēšanas izveide (e-booking), veselības aprūpes darba plūsmu elektronizēšana (e-referrals) – 1. posms, sabiedrības veselības portāla izveide, informācijas drošības un personas datu aizsardzības nodrošināšana” Nr.3DP/3.2.2.1.1/09/IPIA/IUMEPLS /015 ietvaros nav pabeigta darbnespējas lapas risinājuma ieviešana ekspluatācijā. Saskaņā ar Ministru kabineta 2015.gada 1.decembra noteikumiem Nr.683 "Grozījumi Ministru kabineta 2011.gada 3.aprīļa noteikumos Nr.152 "Darbnespējas lapu izsniegšanas kārtība"" darbnespējas lapas izsniedzamas elektroniski veselības informācijas sistēmā ar 2016.gada 1.decembri;2) e-pakalpojums "Aktīvās nodarbinātības pasākumu īstenotāju pieteikumi" ir izstrādāts, tomēr pārbaudes laikā nevarēja gūt pārliecību, par tā darbību produkcijas vidē, jo uz pārbaudes brīdi nav pieteikts neviens aktīvās nodarbinātības pasākums;3) e-pakalpojums "Reģistrēšanās apmācībām ar kuponu metodi" ir izstrādāts, tomēr pārbaudes laikā nevarēja gūt pārliecību par tā darbību produkcijas vidē, jo līdz pārbaudes brīdim mācību iestādēm nav bijis pienākums ievietot informāciju par plānotajām apmācībām. Mācību iestādēm mācību grupu reģistrēšana nākotnē tiek plānots kā obligāts pasākums. |
| Izglītības un zinātnes ministrija | Valsts izglītības informācijas sistēmas (VIIS) attīstība;3DP/3.2.2.1.1/14/IPIA/CFLA/001 | 10.03.2016.18.03.2016. | 1) e-pakalpojums "Mani dati izglītības reģistros" uz pārbaudes laiku bija izstrādāts, bet nebija pieejams produkcijas vidē, jo dažādu formalitāšu dēļ aizkavējās Pilsonības un migrācijas lietu pārvaldes (PMLP) atļaujas saņemšana piekļuvei pie PMLP informācijas sistēmas testa videi, lai veiktu nepieciešamās procedūras pakalpojuma ieviešanai produkcijas vidē; 2) uz pārbaudes brīdi dati studējušo reģistrā netiek vadīti, kā rezultātā nevarēja gūt pārliecību par automatizēto datu apmaiņa starp VIIS un Valsts ieņēmumu dienesta (VID) informācijas sistēmu, jo Izglītības un zinātnes ministrijai ir jāveic grozījumi Ministra kabineta 2010.gada 17.augusta noteikumos Nr.788 "Valsts izglītības informācijas sistēmas saturs, uzturēšanas un aktualizācijas kārtība", kuros plānots noteikt, ka augstskolām datu ievadi studējošo reģistrā ir obligāti jāuzsāk, sākot ar 2016.gada 1.septembri. |
| Kultūras informācijas sistēmu centrs | Vienotās valsts arhīvu informācijas sistēmas izstrādes un ieviešanas 2.kārta;3DP/3.2.2.1.1/08/IPIA/IUMEPLS/016 | 22.10.2015. | E-pakalpojuma „Arhīva izziņas sociālos un tiesiskos jautājumos pasūtīšana un saņemšana”, „Arhīva izziņas pasūtīšana un saņemšana”, „Audiovizuālo, skaņas un foto dokumentu kopiju pasūtīšana un saņemšana” un „Papīra dokumentu kopiju pasūtīšana un saņemšana” pilnai procesa soļu izpildei ir nepieciešams vienotās valsts arhīvu informācijas sistēmas pieslēgums Kultūras ministrijas resursu vadības un grāmatvedības programmai Horizon. Veicot Horizona atjauninājumu uzstādīšanu tika konstatēts, ka korekti nestrādā automātisko rēķinu ģenerēšana. Attiecīgi Horizonam nepieciešama papildu konfigurācijas izveidošana dokumentu tipu kodos un saistītajos konfigurācijas laukos, kas uz pārbaudes brīdi bija skaņošanas procesā. |
| Valsts reģionālās attīstības aģentūra | Elektronisko iepirkumu sistēmas e-konkursu un e-izsoļu funkcionalitātes attīstība;3DP/3.2.2.1.1/12/IPIA/CFLA/009 | 03.02.2016. | Daļa no izstrādātajām sistēmas funkcionalitātēm (jautājumu uzdošana, piedāvājumu iesniegšana, vērtēšana un lēmuma pieņemšanas atbilstoši izsoles rezultātiem) uz pārbaudes laiku netiek izmantota produkcijas vidē. Iepirkumu procesa atbalstam izstrādāto risinājumi, proti, e-konkursu un e-izsoles apakšsistēmu pilnvērtīga ekspluatācija tiek nodrošināta pakāpeniski atbilstoši Eiropas parlamenta un padomes 2014.gada 26.februāra direktīvai 2014/24/ES par publisko iepirkumu, centralizēto iepirkumu struktūrām līdz 2017.gada 18.aprīlim, visiem pārējiem līdz 2018.gada 18.oktobrim. |
| Pašvaldību funkciju atbalsta sistēmas 2.kārta;3DP/3.2.2.1.1/09/IPIA/IUMEPLS/009 | 11.11.2015. | Maksājumu moduļa pilnveidojumi, t.sk. VISS saskarne ar Valsts Kases informācijas sistēmu maksājumu karšu darījumu un pakalpojumu klasifikatoru datu apmaiņai, ir izstrādāti, taču pārbaudes laikā darbojās testa vidē, jo aizkavējās izstrādātā risinājuma tiesiskā regulējuma sakārtošanas process.  |
| Publiskās pārvaldes dokumentu pārvaldības sistēmu integrācijas vides izveide;3DP/3.2.2.1.1/09/IPIA/IUMEPLS/007 | 29.01.2016 | Programmatūras pielāgojumi un tīmekļa pakalpes valsts reģistru datu saņemšanai tiešsaistes datu pārraides režīmā, izmantojot VISS, nodrošinot iespēju pašvaldībām saņemt datus no Valts zemes dienesta (VZD), Lauku atbalsta dienesta, Valsts tehniskās uzraudzības aģentūras un VID ir izstrādāti un darbojas produkcijas vidē.Rīgas domes Informācijas tehnoloģiju centrs (RD ITC) un VID ir noslēdzis sadarbības līgumu par VID servisa (GetTaxPayersDep¬endants) lietošanu, uz pārbaudes laiku RD ITC vēl nebija veicis servisa lietošanas tiesību pieprasījums, lai varētu uzsākt lietot iepriekš minēto servisu. |
| Satiksmes ministrija | Starptautiskās kravu loģistikas un ostu informācijas sistēma;3DP/3.2.2.1.1/11/IPIA/CFLA/003 | 29.02.2016. | Nevarēja gūt pārliecību par datu apmaiņas saskarņu ar ārējām sistēmām darbību produkcijas vidē, jo saskaņā ar Ministru kabineta 2015.gada 27.novembra grozījumiem Nr.671 Ministru kabineta 2009.gada 4.augusta noteikumos Nr.857 “Kārtība, kādā nodrošināma sakaru tīklu darbība Kuģu satiksmes uzraudzības un informācijas datu apmaiņas sistēmas ietvaros”, saskarnes jāuzsāk izmantot ar 2016.gada 1.jūniju. |
| Ekonomikas ministrija | Būvniecības informācijas sistēmas izstrāde; 3DP/3.2.2.1.1/08/IPIA/IUMEPLS/004 | 22.01.2016 | Modulis "Būvju kadastrālās uzmērīšanas lietas pasūtīšana un izstrāde" produkcijas vidē ir ieviests daļēji, jo nepieciešams izstrādāt grozījumus būvniecības jomu regulējošos normatīvajos aktos, kas regulē datu apmaiņu starp Būvniecības informācijas sistēmu un Nekustamā īpašuma valsts kadastra informācijas sistēmu (atbilstoši Ministru kabineta 2014.gada 19.augusta protokola 52.§ TA-644 2. punktam).Lai atbalstītu "Būvju kadastrālās uzmērīšanas lietas pasūtīšana un izstrāde" procesu, ir izstrādātas vairākas datu apmaiņu saskarnes ar VZD, kuras darbojas arī produkcijas vidē, bet uz pārbaudes laiku iedarbināta bija tikai būves pirmsreģistrācijas saskarne. |
| Latvijas Republikas Prokuratūra | Prokuratūras informācijas sistēmas projekts tiesu sistēmas attīstībai;3DP/3.2.2.1.1/13/IPIA/CFLA/013 | 18.02.2016. | Projekta ietvaros izstrādā Prokuratūras informācijas sistēma (ProIS) lietošana daļēji uzsākta no 2016.gada 1. marta, ProIS lietošana pilnā apmērā plānots uzsākt ar 2017.gada 2.janvāri, kā rezultātā projekta ietvaros izstrādātais e-pakalpojums "Lēmumi par mani prokuratūrā" uz pārbaudes laiku nebija pieejams produkcijas vidē, jo pakalpojuma sniegšanai tiek izmantoti ProIS uzkrātie dati. Sevišķās lietvedības sistēmu (SLS), kas nodrošina Prokuratūras dokumentu ar statusu „konfidenciāls”, „slepens” un „sevišķi slepens” apstrādi. Ņemot vērā, ka SLS ir ierobežotas pieejamības, pārbaudē nevarēja gūt pārliecību par SLS izstrādi un darbību produkcijas vidē. Saskaņā ar finansējuma saņēmēja sniegto informāciju uz pārbaudes laiku tika veikta SLS akreditēšana Nacionālajā drošības iestādē. Saskaņā ar Prokuratūras izdotu pavēli SLS lietošana tiks uzsākta ar 2017.gada 2.jūliju.  |
| Ārlietu ministrija | Vienotās ārlietu dienesta dokumentu vadības sistēmas uzlabojumi un papildinājumi, gatavojoties Latvijas prezidentūrai Eiropas Savienībā;3DP/3.2.2.1.1/09/IPIA/IUMEPLS/004 | 08.12.2015. | Uz pārbaudes laiku sistēma tika izmantota tikai iekšējās informācijas plūsmas organizēšanai. Finansējuma saņēmējs apliecināja, ka 2015.gada 17.decembra projekta noslēguma valdes sēdē tika pieņemts lēmums par Vienotās ārlietu dienesta dokumentu un procesu pārvaldības sistēmas ekspluatācijas uzsākšanu, sākot ar 2016.gada 1.janvāri , ievērojot, ka projekta īstenošanas beigu datums ir 2015.gada 28.decembris. Tai skaitā arī produkcijas vidē sistēma tiks saslēgta ar Valsts informācijas sistēmu savietotāja dokumentu integrācijas vidi, lai nodrošinātu ārējo dokumentu apriti. |